**Z A P I S N I K**

s 4. sjednice Općinskog vijeća Sveti Križ Začretje održane dana 28. rujna 2021. godine u prostorijama Općine Sveti Križ Začretje, s početkom u 19.00 sati

**NAZOČNI ČLANOVI OPĆINSKOG VIJEĆA:**

Ivica Roginić, Darko Mišak, Dražen Čvek, Juraj Matkun, Nadica Tenšek, Marko Jelenić, Mirko Šivalec, Branko Kvež, Tomislav Milunović, Ivan Grozaj, Dubravka Mišak Skočaj

**SJEDNICI NISU NAZOČNI SLJEDEĆI ČLANOVI OPĆINSKOG VIJEĆA:**

Miljenko Šoštarić (op), Ivica Mlinarić

**SJEDNICI SU JOŠ NAZOČNI:**

1. Marko Kos, općinski načelnik
2. Maja Jerneić Piljek, pročelnica Jedinstvenog upravnog odjela
3. Jasminka Lasić, viši referent za ekonomske poslove, zapisničar
4. Martina Jakuš, ravnateljica Dječjeg vrtića Sveti Križ Začretje ( do 19.40 sati)

Predsjednik Općinskog vijeća otvara sjednicu, pozdravlja sve prisutne, utvrđuje da je sjednici prisutna većina vijećnika te da se mogu donositi pravovaljane odluke.

Navodi da će se, u skladu sa člankom 70. Poslovnika Općinskog vijeća Općine Sveti Križ Začretje sjednica tonski snimati.

Nadalje, bez rasprave, jednoglasno (sa „ZA“ 11, „PROTIV“ 0, „SUZDRŽAN 0) se usvaja sljedeći:

**D n e v n i r e d**

1. Verifikacija zapisnika sa 3. sjednice Općinskog vijeća održane 09.09.2021. godine
2. Vijećnička pitanja
3. Donošenje Odluke o usvajanju Godišnjeg Izvješća o ostvarivanju plana i programa rada Dječjeg vrtića Sveti Križ Začretje za godinu 2020./2021.
4. Donošenje Odluke o davanju suglasnosti za provedbu ulaganja – Dogradnja dječjeg vrtića
5. Donošenje Odluke o davanju suglasnosti za provedbu ulaganja – Izgradnja tržnice u Svetom Križu Začretju
6. Pitanja i prijedlozi

Nakon toga prelazi se na raspravu po pojedinim točkama kako slijedi:

**Točka 1.**

**Verifikacija zapisnika sa 3. sjednice Općinskog vijeća održane 09.09.2021. godine**

Predsjednik otvara raspravu po ovoj točci.

Budući da nije bilo rasprave predsjednik Općinskog vijeća daje prijedlog zapisnika na glasovanje te se sa

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Z A K LJ U Č A K**

Usvaja se zapisnik sa 3. sjednice Općinskog vijeća održane 09.09.2021. godine u tekstu koji se prilaže ovom zapisniku i čini njegov sastavni dio.

**Točka 2.**

**Vijećnička pitanja**

Mirko Šivalec navodi da je u tijeku obilježavanje tridesete godišnjice postrojavanja 103. brigade te da su ga članovi brigade pitali gdje su slike koje su prema njihovim tvrdnjama bile pohranjene u Žitnici.

Općinski načelnik mu odgovara da Općina ima slike lokalnih umjetnika – Ivice Lovrenčića i Rudija Stipkovića te se o toj baštini i brinemo. Nema informacija o djelima o kojima govori gospodin Šivalec, no ova informacija će se svakako provjeriti.

Tomislav Milunović navodi da mu je jedna građanka skrenula pozornost da bi na nerazvrstanu cestu u Donjoj Pačetini u naselju „Kučkovečki, Lovrenčići“ trebalo navoziti kameni materijal.

Općinski načelnik odgovara da zna o kojoj se nerazvrstanoj cesti, radi no tamo je problem vezano uz imovinsko-pravne odnose na dijelu dionice kojom cesta prolazi. Općina je u dogovoru s gospođom uredila dio pristupnog puta, no u jednom dijelu zbog neriješenih imovinsko-pravnih odnosa za sada to nije moguće realizirati.

Branko Kvež postavlja pitanje kada će se održati izbori za mjesne odbore.

Općinski načelnik odgovara da će se na jednoj od tri naredne sjednice to pitanje uvrstiti na točku dnevnog reda.

Branko Kvež postavlja pitanje u kojoj je fazi izrada izmjena i dopuna Prostornog plana općine.

Općinski načelnik odgovara da je trenutno u tijeku prenošenje grafičkih dijelova važećeg Plana u službenu HTRS96 kartografsku projekciju te da su od javnopravnih tijela prikupljene su smjernice za izradu predmetnih izmjena i dopuna Prostornog plana.

Branko Kvež navodi da je i on sam zatražio da se u sklopu izrade izmjena Prostornog plana izvrši prenamjena zemljišta u građevinsko područje kako bi njegov OPG mogao aplicirati na EU fondove.

Općinski načelnik odgovara da izmjena traje, no to ne znači da će se svim zaprimljenim zahtjevima i udovoljiti. Treba zadovoljiti zakonom propisane postotke za određene namjene zemljišta.

Juraj Matkun predlaže da se za jednu od narednih sjednica Općinskog vijeća pozove direktor Komunalnog Zabok kako bi vijećnicima prezentirao stanje u društvu i daljnje planove.

Općinski načelnik odgovara da se na posljednjoj Skupštini raspravljalo upravo o ovoj temi te da je zatraženo da se u jesenskom periodu direktor Komunalnog odazove na sjednicu Općinskog vijeća.

**Točka 3.**

**Donošenje Odluke o usvajanju Godišnjeg Izvješća o ostvarivanju plana i programa rada Dječjeg vrtića Sveti Križ Začretje za godinu 2020./2021.**

Martina Jakuš, ravnateljica Dječjeg vrtića Sveti Križ Začretje vijećnicima prezentira Godišnje izvješće o ostvarivanju plana i programa rada Dječjeg vrtića Sveti Križ Začretje za godinu 2020./2021.

Budući da nije bilo rasprave predsjednik Općinskog vijeća daje prijedlog odluke na glasovanje te se sa

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o usvajanju Godišnjeg Izvješća o ostvarivanju plana i programa rada Dječjeg vrtića Sveti Križ Začretje za godinu 2020./2021.**

 u tekstu koji se prilaže ovom zapisniku i čini njegov sastavni dio.

**Točka 4.**

**Donošenje Odluke o davanju suglasnosti za provedbu ulaganja – Dogradnja dječjeg vrtića**

Općinski načelnik daje uvodno izvješće o ovoj točci. Projekt, ukupne vrijednosti 4.745.234,26 HRK se planira financirati primarno putem Europskog fonda za ruralni razvoj u iznosu od 4.194.020,03 HRK s PDV-om, preko prijave na predmetni natječaj u sklopu provedbe tipa operacije 7.4.1. ostatak do ukupne vrijednosti u iznosu od 551.214,23 HRK planira se financirat iz proračuna Općine.

Navodi da je tekst odluke koji su vijećnici dobili u svojim materijalima potrebno izmijeniti na način da se na str. 14. u točci 8.1. u stavku 1. druga rečenica izmijeni na način da glasi: „*Procijenjena ekonomska cijena smještaja u vrtiću iznosi 2.000,00 HRK mjesečno od čega Općina podmiruje 60% troška (1.200,00 HRK), dok ostatak od 40% (800,00 HRK) odnosno razliku do pune ekonomske cijene pokrivaju roditelji.”* budući da su omaškom zamijenjeni iznosi financiranja.

Tomislav Milunović postavlja pitanje kako će Općina financirati svoj udio u realizaciji projekta.

Općinski načelnik mu odgovara da je poslovanje Općine dovoljno stabilno da bismo mogli snositi taj trošak.

Budući da nije bilo daljnje rasprave predsjednik Općinskog vijeća daje prijedlog Odluke na glasovanje te se sa

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o davanju suglasnosti za provedbu ulaganja – Dogradnja dječjeg vrtića**

u tekstu koji se prilaže ovom zapisniku i čini njegov sastavni dio.

Martina Jakuš napušta sjednicu u 19.40 h.

**Točka 5.**

**Donošenje Odluke o davanju suglasnosti za provedbu ulaganja – Izgradnja tržnice u Svetom Križu Začretju**

Općinski načelnik daje uvodno izvješće o ovoj točci. Projekt, ukupne vrijednosti 3.309.000,00 HRK planira se financirati primarno putem Europskog fonda za ruralni razvoj u iznosu od 2.923.684,20 HRK s uračunatim PDV-om, preko prijave na predmetni natječaj u sklopu provedbe tipa operacije 7.4.1. Ostatak vrijednosti do ukupne vrijednosti projekta u iznosu od 385.315,80 HRK Općina planira financirati iz vlastitog proračuna.

Branko Kvež postavlja pitanje kako je zamišljeno radno vrijeme tržnice.

Općinski načelnik mu odgovara da je prilikom planiranja projekta sve svedeno na minimum, a da će se po realizaciji vršiti prilagodbe u skladu sa stvarnim potrebama.

Budući da nije bilo daljnje rasprave predsjednik Općinskog vijeća daje prijedlog Odluke na glasovanje te se sa

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o davanju suglasnosti za provedbu ulaganja – Izgradnja tržnice u Svetom Križu Začretju**

u tekstu koji se prilaže ovom zapisniku i čini njegov sastavni dio.

**Točka 6.**

**Pitanja i prijedlozi**

Općinski načelnik navodi da je na obližnjem stolu vijećnicima na raspolaganju evidencija utroška kamenog materijala te da mogu izvršiti uvid u istu.

Juraj Matkun navodi da na području koje pokrivaju naši DVD-i i susjedna vatrogasna društva postoji još nekoliko dionica koje su neprohodne, a spajaju susjedne jedinice lokalne samouprave. Radi intervencija DVD-a trebalo bi iste urediti.

Branko Kvež postavlja pitanje da li je predviđeno presvlačenje novim asfaltnim slojem dionice ŽC Sekirišće – Ciglenica zagorska.

Općinski načelnik mu odgovara da bi se prvo trebala rješavati dionica od Ciglenice prema Sekirišću, dok je preduvjet za asfaltiranje središnjeg dijela Sekirišća rješavanje problematike otpadnih voda.

Nadica Tenšek postavlja pitanje ima li kakvih pomaka vezano uz raskrižja na Spojnoj cesti Zabok – Krapina.

Općinski načelnik odgovara da Općina kontinuirano upozorava Hrvatske ceste i nadležno Ministarstvo na problematiku neadekvatno riješenih križanja. Za sad nismo naišli na razumijevanje. Jedina informacija kojom raspolažemo je da je izvođaču radova odobren produžetak roka izvođenja. Na naše kontinuirano inzistiranje jedva smo uspjeli ishoditi da se pokosi trava uz cestu.

Budući da više nije bilo pitanja ni prijedloga Predsjednik Općinskog vijeća zaključio je sjednicu u 20.00 sati.

 PREDSJEDNIK ZAPISNIČAR

 OPĆINSKOG VIJEĆA

  *Ivica Roginić Jasminka Lasić*